PARAIŠKOS RENGIMO IR PATEIKIMO TVARKA IR TERMINAI

**5.1.** Siekdamas gauti finansavimą, pareiškėjas turi pateikti šiuos dokumentus:

5.1.1. užpildytą Savivaldybės administracijos direktoriaus įsakymu patvirtintos formos paraišką (toliau – paraiška), Savivaldybės biudžeto lėšų panaudojimo sąmatą. Pareiškėjas turi užpildyti kiekvieną paraiškos dalį, vadovaudamasis paraiškoje pateiktais paaiškinimais. Paraiška turi būti pasirašyta pareiškėjo ar jo įgalioto asmens. Pareiškėjas atsako už paraiškoje nurodytų duomenų teisingumą. Pildant paraišką siūlytina atsižvelgti į statybos techninį reglamentą STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“, patvirtintą Lietuvos Respublikos aplinkos ministro 2024 m. vasario 28 d. įsakymu Nr. D1-63 „Dėl statybos techninio reglamento STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ patvirtinimo“;

5.1.2. kartu su paraiška – šiuos dokumentus:

5.1.2.1. galiojančių įstatų (nuostatų), registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją, arba jungtinės veiklos sutarties kopiją;

5.1.2.2. dokumentą, patvirtinantį asmens teisę veikti pareiškėjo vardu, jei pareiškėjas atstovaujamas įgalioto asmens;

5.1.2.3. sutartį, susitarimą, sutikimą, įgaliojimą ar kitą dokumentą, suteikiantį teisę pareiškėjui teikti paraišką, atstovauti paramos gavėjui gaunant Savivaldybės finansavimą projektui įgyvendinti;

5.1.2.4. daugiabučio namo butų ir kitų patalpų savininkų pritarimą atlikti Programoje numatomus darbus (paslaugas);

5.1.2.5. daugiabučio namo butų ir kitų patalpų savininkų sąrašą (VĮ Registrų centras);

5.1.2.6. daugiabučio namo aukšto (-ų), kur bus planuojama įrengti priedangą, planą (-us) (iš kadastro bylos);

5.1.2.7. nuosavų lėšų skyrimo prašomiems finansuoti darbams (paslaugoms) patvirtinimą arba kitus dokumentus, pagrindžiančius jų dalinį finansavimą iš kitų šaltinių (kai prašoma skirti dalinį finansavimą);

5.1.2.8. daugiabučio namo esamos būklės fotofiksaciją;

5.1.2.9. kitą informaciją, pagrindžiančią finansavimo reikalingumą ar papildančią paraiškoje pateiktą informaciją;

5.1.3. jei prašoma finansuoti statinio (ar jo dalies) projekto parengimą ir (ar) statinio projekto ekspertizę bei daugiabučio namo laikančiųjų konstrukcijų ekspertizę (daugiabučio namo laikančiųjų konstrukcijų ekspertizė finansuojama tik tuo atveju, jeigu statinio projekto rengimo metu nustatoma tokia būtinybė ir pateikiamas statinio projekto vadovo motyvuotas, argumentuotas, pagrindžiantis daugiabučio namo laikančiųjų konstrukcijų ekspertizės būtinumą raštiškas paaiškinimas), šiuos papildomus dokumentus:

5.1.3.1. informaciją apie atliktus tyrimus (jei yra atlikti);

5.1.3.2. statinio ekspertizės aktą, parengtą vadovaujantis statybos techniniu reglamentu STR 1.04.04:2017 „Statinio projektavimas, projekto ekspertizė“, patvirtintu Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“ (toliau – STR 1.04.04:2017 „Statinio projektavimas, projekto ekspertizė“), arba statinio apžiūros aktą, arba statinio techninės priežiūros patikrinimo aktą, parengtą vadovaujantis statybos techniniu reglamentu STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“, patvirtintu Lietuvos Respublikos aplinkos ministro 2016 m. gruodžio 30 d. įsakymu Nr. D1-971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ patvirtinimo“;

5.1.4. jei prašoma finansuoti priemonių (nurodytų Programos priede) atlikimą ir (ar) statybos techninę priežiūrą (statybos techninė priežiūra finansuojama tik tuo atveju, jeigu pareiškėjas nėrapagal Lietuvos Respublikos civilinio kodekso 4.84 straipsnį paskirtas bendrojo naudojimo objektų administratorius), šiuos dokumentus:

5.1.4.1. statinio projektą su skaičiuojamąja kaina (kai jis privalomas), parengtą pagal STR 1.04.04:2017 „Statinio projektavimas, projekto ekspertizė“ reikalavimus;

5.1.4.2. statybą leidžiantį dokumentą (kai jis privalomas), išduotą vadovaujantis statybos techniniu reglamentu STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintu Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“;

5.1.4.3. tvarkymo darbų sąmatą, parengtą vadovaujantis STR 1.04.04:2017 „Statinio projektavimas, projekto ekspertizė“ nustatyta tvarka, pasirašytą teisės aktų nustatyta tvarka atestuoto specialisto.

**5.3.** Paraiškos priimamos nuo kvietimo paskelbimo datos nuolat iki tol, kol paskirstomos visos nepanaudotos Savivaldybės biudžeto lėšos, skirtos Programai finansuoti.